Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iraan teatas ametlikult IAEA-le
kavatsusest suurendada oma uraanirikastamisvõimet,
väites, et see jääb siiski tuumalepingus lubatu piiresse.
Briti peaminister teatas Iisraeli peaministrile,
et Inglismaa jääb koos Prantsusmaa ja Saksamaaga tuumalepingu juurde,
kuni Iraan täidab oma kohuseid,
uskudes, et see on parim viis takistada Iraani tuumarelva saamast.
IDF tõstis häirevalmidust
seoses ulatuslike, vägivaldsete meeleavaldustega Gaza piiritaral,
mis peaksid toimuma homme, ramadaani viimasel reedel.
Pärast seda, kui Iraani ülemjuht ajatolla Ali Khamenei teatas käsust
valmistuda Iraani uraanirikastmis- võime suurendamiseks,
kui tuumaleping suurriikidega peaks kokku varsema,
teavitas Iraan oma kavatsusest ametlikult ka IAEAd,
väites, et uraanirikastamise tase jääb tuumaleppes lubatu piiresse.
Teherani suursaadik IAEAs ütles,
et otsus on ettevalmistav meede võimalikuks stsenaariumiks,
kus tuumaleping kokku variseb. Iraani diplomaat märkis siiski,
et Iraan andis eurooplastele mõne nädala aega leida viise
lepingu kaitsmiseks USA taganemise mõjude eest.
Need on ettevalmistavad tööd võimalikuks stsenaariumiks,
kus JCPOA võib kahjuks nurjuda,
et Iraan saaks taaskäivitada tegevuse
tuumalepingus määratud piiranguteta.
IAEA, mis jälgib tuumalepinguga Iraani tuumategevusele seatud piire,
on vihjanud, et Teheran täidab lepingut,
kuid on ka kutsunud õigeaegsele ja aktiivsele koostööle
ligipääsu võimaldamisel välkinspektsioonideks,
mida viimastel kuudel on pidevalt korratud.
Suursaadik Najafi vastas palvele, toonitades,
et keegi ei tohiks oodata Iraanilt uute, vabatahtlike meetmete jõustamist.
Võin öelda, et kui Iraan lepingust kasu ei saa,
ei tohiks keegi oodata Iraanilt uute,
vabatahtlike meetmete kehtestamist.
Vastuseks Iraani otsusele suurendada uraanirikastusvõimet,
hoiatas Prantsuse välisminister, et Islamivabariik peab mõistma,
et kui nad lepingut rikuvad, ootavad neid uued sanktsioonid
ja eurooplased ei jää käed rüpes istuma.
Le Drian kinnitas siiski, et Euroopa soovib tuumalepingut säilitada
ja viitas faktile, et Teheran täidab endiselt lepingu tingimusi.
Arvan, et see teade tuli ootamatult ja näitab teatud ärritumist.
Hoiatusjoontega flirtimine on alati ohtlik.
Esialgu jääb aga otsus uraani- rikastamisprotsessi tugevdamisest
Viini lepingu piiresse.
Järgmisel tasemel aga variseb see kokku.
Kuid iraanlased peavad mõistma, et kui nad lepingut rikuvad,
ootavad neid uued sanktsioonid ja eurooplased ei jää pealt vaatama.
Tahame, et leping jõusse jääks.
Teeme selle nimel tööd, ja seda koos iraanlastega.
Mõistan, et Iraanis käib selle üle debatt,
kuid nad peavad pead külmad hoidma ja jääma lepingu juurde,
mida peab jälgima IAEA, nii nagu see praegu käib.
Täna on leping veel jõus ja Iraan täidab oma lubadusi.
Londonis teatas Briti peaminister May Iisraeli peaministrile Netanyahule,
et Inglismaa jääb koos Prantsusmaa ja Saksamaaga tuumalepingu juurde,
kuni Iraan täidab oma kohuseid,
uskudes, et see on parim viis takistada Iraanil tuumarelvi saamast.
Nagu teate, usub Inglismaa koos Prantsusmaa ja Saksamaaga,
et see on parim tee, takistamaks Iraanil tuumarelva saada.
Ja jätkame lepingu täitmist, kuni Iraan täidab oma kohuseid.
Kuid tunnistame, et on teisi teemasid,
millega tuleb Iraaniga seoses tegeleda -
destabiliseeriv tegevus regioonis, riikides nagu Süüria ja Jeemen,
ja ballistiliste rakettide levitamine.
May rääkis kohtumisel oma Iisraeli kolleegile Londoni murest
seoses palestiinlastest inimohvritega Iisraeli-Gaza piiril.
Ta kinnitas siiski Inglismaa toetust Iisraeli õigusele
kaitsta end äärmus- ja terroristlike elementide vastu.
Meile on teinud muret palestiinlastest inimohvrid.
Nagu teate, tunnustab Inglismaa Iisraeli õigust enesekaitsele
tegevuses ekstremistide ja terroistide vastu.
Kuid saja palestiinlasest inimohvri ja Gaza halveneva olukorra juures
loodan, et võime rääkida, kuidas olukorda leevendada,
ja kuidas jõuda positsiooni,
kus võime leida selles kõiges tee kahe riigi lahendusest rääkimiseks.
Netanyahu, kelle Inglismaa-visiit lõpetas tema Euroopa ringreisi,
toonitas Jeruusalemma seisukohta, mille järgi probleemi juureks
on Hamasi põhieesmärk hävitada Iisrael.
Mis puudutab Gazat, siis arvan, et probleemi juured
on Hamasi põhieesmärgis hävitada Iisrael.
Me ei näe rahumeelseid proteste, vaid meie põldude põletamist.
Neile makstakse selle eest
ja neid tõugatakse Hamasi poolt tungima läbi Iisraeli kaitsest,
tapma võimalikult palju iisraellasi ja röövima meie sõdureid.
See pole vägivallatu protest, vaid vastupidi.
Teeme kõik inimohvrite arvu minimiseerimiseks
ja samas Iisraeli elude kaitsmiseks.
Tunnistame, et see on uus tehnika -
terroristide taktika rünnata tsiviilobjekte
ja peita end tsiviilelanike taha või kasutada neid inimkilpidena.
Gaza majanduskriisi osas
süüdistas Netanyahu nii Palestiina omavalitsust kui Hamasi
Gaza rahalises lämmatamises.
On ka tõsi, et Gaza on majandus- ja humanitaarkriisis,
kuna esiteks juhib Hamas tohutul hulgal vahendeid
elanike vajadustelt terroritunnelitesse ja teistesse sõjarelvadesse,
ning teiseks on Palestiina omavalitsus rahasid kärpinud.
Kombinatsioon, kus üks palestiinlaste pool lämmatab Gazat rahaliselt
ja teine suunab vahendeid terrorisse,
ongi loonud majanduskriisi.
Iisraeli pool Gaza piiri tõstis IDF häirevalmidust
seoses ulatuslike, vägivaldsete meeleavaldustega Gaza piiritaral,
mis peaksid toimuma homme, ramadaani viimasel reedel.
Ettevalmistuste osana kahekordistas IDF vägesalkade arvu piirkonnas.
IDF on täheldanud Hamasi jõupingutusi
tuua Iisraeli piiritarale kümneid tuhandeid inimesi,
et tulemus sarnaneks Nakbapäevale,
kus vägivaldsetes märulites hukkus ca 60 inimest,
kellest enamik olid Hamasi liikmed.
IDF arvab,
et kui prognoosid rahvamassi ja vägivalla kohta peavad paika,
on taas oodata kõrget palestiinlastest inmiohvrite arvu,
kuna Hamas kavatseb korraldada terrorirünnakuid
ja tungida läbi piiritara Iisraeli territooriumile.
Aitäh vaatamast!
Meid näeb ka internetis aadressil tv7israelnews.com või tv7.fi
Aktuaalseid uudiseid leiate meie Facebooki lehelt.
Tagasisidet võib saata aadressil israelnews@tv7.fi
Paluge rahu Iisraelile ja Jeruusalemmale!
Olen Yair Pinto. Kena õhtut! Kohtumiseni homme!
Tõlge: Monika Jaaguri